**Útmutató a szakdolgozat elkészítéséhez és értékeléséhez**

**Földrajz szak osztatlan tanárképzésben részt vevő hallgatóknak**

a Nyíregyházi Egyetem Turizmus és Földrajztudományi Intézetben

Az alábbiakban segítséget szeretnénk adni Önnek, hogy szakdolgozatát minél könnyebben készítse el. Összefoglaltuk a legfontosabb követelményeket, amelyek figyelembe vételével kell szakdolgozatát elkészítenie majd benyújtania. Kérjük, hogy a tájékoztatót figyelmesen olvassa el. Amennyiben munkája során olyan kérdések merülnek fel, melyekre itt nem talál egyértelmű választ, forduljon témavezetőjéhez, aki készséggel segítségére lesz Önnek.

**A szakdolgozatok elkészítésére érvényes általános szabályok a Nyíregyházi Egyetem szabályzatában megtalálhatóak (külalak, kötés, szerkezet, nyilatkozat stb**.), amelyek a Turizmus és Földrajztudományi Intézetben elkészítendő szakdolgozatra is vonatkoznak.

**I. A szakdolgozat témaválasztásának feltételei:** A munka lehetőleg a témavezető saját kutatási területéhez (témájához) kapcsolódjon. Más szakdolgozat téma csak akkor fogadható el, ha a választott témavezetőnek ugyan nem a fő kutatási területe, de abban jártassággal rendelkezik. Egyéb témák kiválasztása csak az intézetvezetővel történő egyéni egyeztetés során lehetséges.

A témaválasztólap leadási határideje: PFD7000 Szakdolgozat-előkészítés kurzus felvételi félévének regisztrációs időszaka. A kurzus felvétele a Neptunban, csak a témavezetővel történt előzetes egyeztetés esetén fogadható el. A mintatanterv szerint a 9. félévben ajánlott, a kurzus félévi követelménye: aláírás. Előzetes egyeztetés hiányában a szakdolgozót el kell utasítani.

**II. A szakdolgozat elfogadásának minimumkövetelményei:**

1. A munka terjedelme minimum 45-50 000 számítógépes karakter (szóköz nélkül)!

2. Saját szerkesztésű szakmai illusztrációk (ábra, térkép, táblázat) nélküli a szakdolgozat nem fogadható el. Földrajzi dolgozatról lévén szó, térkép készítése kötelező.

3. Csak irodalmi feldolgozáson alapuló; csak átvett anyagokat tartalmazó; illetve hivatkozások nélküli munka nem fogadható el. Szó szerint másolt szöveget tartalmazó dolgozat vagy szakszövegek kompilációja (összeollózása) plágiumnak minősül (ha hivatkozott, akkor is). Statisztikai adatok, levéltári anyagok gyűjtése és önálló feldolgozása (nem csak mechanikus átvétele) elfogadható.

4. A szakdolgozatba bekötve - az egyetemi dokumentumoknál letölthető - eredetiségi nyilatkozat és konzultációs lap csatolandó. Az eredetiségi nyilatkozatban a hallgató aláírásával igazolja, hogy szakdolgozatát a jogszabályi feltételek betartásával készítette. A konzultációs lapon a konzulens aláírásával igazolja a fontosabb konzultációk időpontját és témáját, majd a szakdolgozat leadása előtt, a hallgató által leadni kívánt és sajátnak nyilatkozott változat megfelelését a szakdolgozatával szemben támasztott formai és tartalmi követelményeknek. A két dokumentum hiányában a hallgató a szakdolgozatát nem adhatja le védésre.

5. A szakdolgozat leadásának határideje az éves Időrendi útmutatóban megjelöltek szerint történik. A hallgató kérelmére, indokolt esetben halasztás adható a Hallgatói Szolgáltató Központ engedélyével és a pótdíj kifizetésével.

 Amennyiben a fenti feltételek bármelyike nem teljesül, a szakdolgozat elégtelen minősítéssel értékelendő és nem fogadható el.

**Figyelem!**

A mesterséges intelligencia használatára vonatkozóan az „Állásfoglalás a mesterséges intelligencia alapú rendszerek használatáról a Nyíregyházi Egyetemen” című leirat az irányadó.

**III. A szakdolgozat elkészítésének ütemezése**:

PFD7000 Szakdolgozat-előkészítés (9. félév): Kötelező a szakdolgozat vázlatának, tartalomjegyzékének, valamint alap irodalomjegyzékének (minimum 5 tétel) elkészítése és írott formában történő leadása, amelynek terjedelme minimum 8 000-10 000 számítógépes karakter legyen (kb. 5 oldal)!

PFD7001 Szakdolgozat (10. félév): A szakdolgozat elkészítése (min.: 45.000 karakter) a Nyíregyházi Egyetem, illetve a Turizmus és Földrajztudományi Intézet által megadott formai és tartalmi követelmények figyelembevételével a megfelelő határidőre.

 **IV. A szakdolgozat elkészítésének általános követelményei:** A szakdolgozatból ki kell tűnnie, hogy a hallgató:

* a szakdolgozat megírásához szükséges ismereteket egyetemi tanulmányai során kellő alapossággal elsajátította,
* a vonatkozó szakirodalomban jártas és az olvasottakat adekvát módon alkalmazni képes,
* a szakmához kapcsolódó kutatási módszereket ismeri, a megfelelőt kiválasztani és alkalmazni tudja,
* megfelelő képességgel rendelkezik ahhoz, hogy szakmáján belül egy adott problémát elméleti és gyakorlati síkon megközelítve kifejtsen, önálló véleményt alkosson, és megoldási javaslatot tegyen,
* a szakdolgozattal szemben támasztott stiláris követelményeknek megfelel; a szakmához és annak tudományterületeihez kapcsolódó szakkifejezéseket elsajátította, és helyesen alkalmazni tudja.

**V. A szakdolgozat felépítése**:

A szakdolgozat részei: Tartalomjegyzék az oldalszámok feltüntetésével; Bevezetés; Szak­irodalmi áttekintés; Anyag és módszer; Eredmények; Diszkusszió (Következtetések); Összefoglalás; Irodalomjegyzék; Ábrajegyzék, Mellékletek.

Ezen egységeknek természetesen a szakdolgozat témájának megfelelő fejezetcímek választandók.

A szakdolgozatnak a hagyományos hármas felépítést célszerű követnie:

 Bevezető rész:

• a megoldásra váró probléma, feladatok ismertetése, a témaválasztás indoklása,

• célkitűzések, a kutatási terület elhatárolása és rövid áttekintése,

• az alkalmazásra kerülő kutatási módszertan ismertetése, az adatok feldolgozási és ábrázolási módszereinek ismertetése (anyag és módszer).

Téma kifejtése:

• a probléma és annak tágabb összefüggésrendszerének bemutatása (szakirodalmi áttekintés),

• a probléma részletezése, eredmények megfogalmazása,

• következtetések, összefüggések megfogalmazása, alternatívák felvetése,

• megoldási javaslatok, diszkusszió.

Befejező, záró gondolatok:

• A kutatás eredményeinek összefoglalása, önálló vélemény, javaslattétel

• Felhasznált irodalom

• Mellékletek

**VI. A szakdolgozat elkészítése:**

1. A szakdolgozat elkészítése során követelmény a kijelölt témavezető rendszeres felkeresése, aki a szakdolgozat szerkezeti kialakításában is segítséget tud adni! A témavezetőt – ennek megléte kötelező – a hallgató választhatja ki, illetve az Intézet jelölheti ki, a témának megfelelően. A szakdolgozat megírásához külső konzulens – nem kötelező – segítsége is igénybe vehető, a témavezetővel és az intézetigazgatóval történt egyeztetés után.

2. A tagoláshoz decimális struktúrát és tartalomjegyzéket alkalmazzunk.

3. A szakdolgozat terjedelme: szövegszerkesztett formában, 12 pontos Times New Roman betűtípussal, másfeles sortávolsággal, sorkizártan, bal oldalon 3 cm, jobb oldalon 2,5 cm, alul és felül 2,5-2,5 cm margóval egy oldalas nyomtatásban, min. 30 oldalban. (Önálló oldalnak minimum 1/3 oldalnyi szövegrész számít).

4. Az illusztrációk a szövegben legyenek elhelyezve, és azokat szöveg magyarázza meg. Táblázat esetén a címet fölötte, ábra esetén alatta adjuk meg. A forrásokat mindig a táblázat, vagy ábra alatt helyezzük el. Az ábrára, táblázatra, térképre a szöveges jellemzés, következtetés levonása esetén a szöveg közben kötelezően hivatkozunk (1. ábra).

1. ábra: A geográfia tudomány rendszertani helye és jelentősége

(Forrás: saját szerkesztés)

A táblázatokat szintén sorszámmal lássuk el, a címet a táblázat felett helyezzük el.

1. táblázat: Internetes keresések száma a Föld Napjára 2016. április 22.-én
2. (Forrás: XY adatai alapján saját szerkesztés)

5. A szakdolgozat elkészítésénél kötelező szövegközi hivatkozásokat alkalmazni. Hivatkozni kell az adatforrásokra, valamint a téma elismert kutatói által leírt tudományos megállapítások átvételekor. Szövegközi hivatkozást többféleképpen tehetünk:

* A szerző vezetéknevével és keresztnevének kezdőbetűjével, valamint a felhasznált irodalom kiadási évével tehetjük meg legegyszerűbben, pl. (Hunfalvy J. 1872). formája bármelyik hivatkozási stílus szerint történhet (Harvard, APA stb.), csak egységes formátumú legyen.
* Szó szerinti (direkt) idézésnél kötelező megadni az oldalszámot, pl. (Hunfalvy J. 1872, p. 32.), és az idézett szöveget idézőjelek közé tenni, formátumában a munka többi részétől elkülöníteni, pl. dőlt betűvel írni: „Amennyiben valakinek a művéből annak szavait szóról szóra használjuk, akkor idézünk, és el/be kell ismernünk, hogy ezt tettük. Nem így cselekedni, az a plagizálás” (PEACH M., 2000, p.42).
* Amikor a szerző neve nincs pontosan megjelölve, megadva, de szerepel egy szervezet neve, akkor a szervezet nevét kell használni, például (MFT, 1872). Ha nem lehet beazonosítani a szerzőt, két megoldás lehetséges: vagy az Ismeretlen (rövidítve: Ism.) (Ism., 2003) formulát, vagy a könyv címét – ha nem túl hosszú – lehet használni (Antropogeográfia, 1908).
* Kettőnél több szerző esetén a szövegközi hivatkozásban az első szerző után az et al. rövidítés használandó: (Czirbusz G. et al. 1908). Az irodalomjegyzékben viszont minden szerző felsorolandó.
* Az egyik gyakran alkalmazott adatgyűjtési módszer az interjú, amelynek szövegközi hivatkozása szerző neve, interjú éve: (Berényi I. 2010)

6. A szakdolgozat végén az irodalomjegyzékben mindent szükséges feltüntetni, amit a kutatás során a hallgató a téma kidolgozásához felhasznált. Az irodalomjegyzékben feltüntetett forrásokra, a szövegben kötelező hivatkozni!

* A különböző forrásokat, munkákat a szerzők szerint alfabetikus sorrendben kell felsorolni (Dr, Prof. stb. előtagok használata nélkül).
* Ha ugyanannak a szerzőnek több műve került felhasználásra, akkor a legelső munkával kezdve időrendi sorrendben kell megadni azokat.
* Az irodalomjegyzékben szereplő hivatkozások adatai, célszerűen a hivatkozás során használt rendszernek megfelelően (Harvard, APA stb.): Szerző(k); Kiadási év; Cím, alcím; Kiadási hely; Kiadó v. folyóirat, periodika; oldalszám, terjedelem. Ha nincs szerző vagy szerkesztő, akkor a könyv, folyóiratcikk stb. címével helyettesíthetjük a szerző nevét, a névelőt figyelmen kívül hagyva.
* Az internetes forrásoknál nem elég a fő honlap szerepeltetése, hanem a konkrét anyag mélységéig kell hivatkozást feltüntetni (URL cím), valamint a letöltési dátumot kiírni. Hivatkozni lehet könyvre, tanulmánykötetre, folyóiratra vagy egyéb forrásra.
* Ha táblázatot vagy ábrát veszünk át valakitől, akkor azt is le kell hivatkozni, az illusztráció alatt, (lásd fentebb), saját készítést is jelezzük.

*Példák az irodalomjegyzékben feltüntetett forrásokra:*

- könyv Frisnyák S. (1995): Magyarország történeti földrajza. Budapest: Nemzeti Tankönyvkiadó. 213 p.

- könyvrészlet, tanulmánykötet, Kókai S. (2015): A tanszék- (intézet-) kutatómunkája. – In: Kókai S. (szerk) A nyíregyházi földrajztanárképzés öt évtizede (1964-2014). Nyíregyháza, Tóth Könyvkereskedés és Kiadó. – pp.109-124.

- konferenciakötet Hanusz Á. - Kókai S. - Sütő L. - Szepesi J. (2008): Csenger és környéke turisztikai fejlesztésének földrajzi kapcsolatai. – In: Hanusz Á. (szerk.) Konferenciakötet Göőz Lajos professzor 80. születésnapjára, Nyíregyháza; Turizmus és Földrajztudományi Intézet pp. 101- 117.

- folyóirat Székely A. (1969): A magyar középhegyvidék periglaciális formái és üledékei = Földrajzi Közlemények. – 93. köt. 3. sz., p. 272-289.

- levéltári és egyéb szerző nélküli anyag: Borsodi Szénbányászati Tröszt (1992): 5. dob. 3 köt.: Lyukóvölgyi (Miskolci Bányaüzem) története 1988-1992. – Miskolc: Miskolci Egyetem Levéltára

- Interjú Szerző/Interjúalany a kommunikáció éve. az interjú témája, a kommunikáció típusa (dőlt betűkkel) – hónap és nap. Hanusz Á. 2016. Falusi turizmus a Beregben, prominenciainterjú a FATOSZ megyei elnökével, január 12.

- Internet: Ha nincs szerző, akkor a pontos URL cím (nem a keresőmotor, pl. Google… címe, hanem a konkrét oldalé) és a letöltés dátuma, pl. http://travel.com.travel.co.uk/training/training:index.html [olvasva: 2015.05.23].

Ha szerzővel rendelkező elektronikus könyvet, könyvrészletet, folyóirat cikket, konferenciakötetet használunk, akkor a papíralapú irodalmi hivatkozásnak megfelelően járunk el, kiegészítve az URL címmel és az olvasási dátummal, pl.

Dobány Z. 2010. A Sajó-Bódva köze történeti földrajza (18–20. század). ANP füzetek IX. Aggteleki Nemzeti Park Igazgatósága, Jósvafő. http://www.nyf.hu/foldrajz/sites/www.nyf.hu. foldrajz/files/oktatasi\_segedanyagok/konyvek/ANP\_fuzetek\_sajo\_bodva\_torteneti\_foldrajza.p df 169 p. [olvasva: 2015.06.23].

1.sz. melléklet: Szakdolgozati témaválasztó lap

|  |  |  |
| --- | --- | --- |
|  | **NYÍREGYHÁZI EGYETEM****Intézményi azonosító: FI 74250** | 4401 Nyíregyháza Sóstói út 31/BTel: 42/599-400 Fax: 42/402-485 |

**TÉMAVÁLASZTÓ LAP**

**SZAKDOLGOZATHOZ**

osztatlan tanárképzési szakokhoz

**Név :**

**NEPTUN-kód :**

**Szakpár megnevezése :**

**Szakdolgozat címe:**

A témavezető: \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 neve aláírása

A szakfelelős: \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 neve aláírása

Intézet:

Nyíregyháza, 20 év hónap nap

 a hallgató aláírása

Kitöltendő 3 példányban: 1 példányt a szakfelelősnek,

 1 példányt a tanulmányi előadónak kell leadni

 1 példány a hallgatónál marad

2. sz. melléklet konzultációs lap

**SZAKDOLGOZAT KONZULTÁCIÓS LAP\***

 A szakdolgozat készítőjének neve: ………………………………………………….

Neptun kódja:…………………………

Elérhetősége: e-mail címe: …………………………………………………

Telefon: ………………………………………….

A szakdolgozat címe: ……………………………………………………………………………………………………………………………………………………………………………………………………

Témavezető tanár neve/beosztása: …………………………………………………

intézete:…………………………………………………………………………………………

|  |  |  |
| --- | --- | --- |
| A konzultáció időpontja | A konzultáció témája | Konzulens aláírása |
| 20\_\_. |  |  |
| 20\_\_. |  |  |
| 20\_\_. |  |  |
| 20\_\_. |  |  |
| 20\_\_. |  |  |
| 20\_\_. |  |  |

Igazolom, hogy a fent nevezett hallgató rendszeres konzultáción vett részt.

A szakdolgozat benyújtásra alkalmas.

………………………. , 20\_ …….év ……………hó ……nap. …………………………

konzulens aláírása

\*Leadás: A szakdolgozat konzultációs lap kitöltött példányát a szakdolgozatba kell beleköttetni!

3. sz. melléklet: a szakdolgozat fedőlapja

**SZAKDOLGOZAT**

**xy neve**

**20.. .** (a beadás éve)

4. sz. melléklet: belső címlap

NYÍREGYHÁZI EGYETEM

**Szakdolgozat címe**

Hallgató neve:

Hallgató szakjának megnevezése:

Témavezető neve, beosztása:

………….. , 20….

5. sz. melléklet Nyilatkozat

**NYILATKOZAT**

Alulírott

Név: .......................................................................................................................................................

 Szak: .......................................................................................................................................................

Neptun-kód..............................................

jelen nyilatkozat aláírásával kijelentem, hogy a

.......................................................................................................................................................

című szakdolgozat önálló munkám eredménye, saját szellemi termékem, abban a hivatkozások és idézések standard szabályait következetesen alkalmaztam, mások által írt részeket a megfelelő idézés nélkül nem használtam fel. A szakdolgozat készítése során betartottam a szerzői jogról szóló 1999. évi LXXVI. törvény szabályait, valamint a Nyíregyházi Egyetem által előírt, a szakdolgozat készítésére vonatkozó szabályokat.

Kijelentem továbbá, hogy sem a dolgozatot, sem annak bármely részét nem nyújtottam be szakdolgozatként.

Nyíregyháza, ……………………………………..

…………………………………

a hallgató aláírása

6. sz. melléklet Bírálat

**Nyíregyházi Egyetem – Turizmus és Földrajztudományi Intézet**

**Bírálati lap**

az osztatlan, kétszakos tanárképzési szak szakdolgozatához

A hallgató neve:

Szakpár megnevezése:

A dolgozat címe:

A témavezető neve, beosztása:

A bíráló neve, beosztása:

|  |  |
| --- | --- |
| **Szempontok** | **Pont-szám** |
| **Tartalmi, szakmai szempontok:** |  |
| A választott téma aktualitása és a feldolgozás módszereinek színvonala (0-14 pont) |  |
| A szakirodalmi háttér ismerete (0-20 pont) |  |
| Az elemzés és adatfeldolgozás színvonala (0-20 pont) |  |
| Következtetések, az eredmények megbízhatósága és pontos összefoglalása (0-16 pont) |  |
| **Formai, stiláris szempontok:** |  |
| Szerkezete, stílusa (0-20 pont) |  |
| Irodalomjegyzék, hivatkozások (0-10 pont) |  |
| Szöveges értékelés: |  |
| Egyéb észrevételek: |  |
| **Összes pontszám:** (0-100): |  |
| **Érdemjegy:** (0-50 elégtelen, 51-62 elégséges, 63-74 közepes, 75-86 jó, 87-100 jeles) |  |
| Védésre javasolt kérdések: |  |

Nyíregyháza, 20.. . ……………….

 ………………………………

 a bíráló aláírása